|  |  |
| --- | --- |
|  | ***A Civil Társadalom Oktatási, Együttműködési, Érvényesítési és Támogatási Fóruma***  Banović Strahinja utca 8., 21000 Újvidék, Telefon: +381 21 474 0684, +381 63 552 246, www.fesap.org.rs, e-mail: office@fesap.org.rs |

Szám 44/2022 Dátum: 2022. október 19.

A 2022. március 30-ai keltezésű, 128-90-131/2022-05-ös számú, a *Multikulturalizmus egy kattintásra* elnevezésű alprojekt társfinanszírozására vonatkozó Pályázat által odaítélendő költségvetési eszközök felosztásáról szóló határozat alapján, valamint a Pályázati Bizottság 2022. október 18-ai keltezésű, 42/2022-es számú Jegyzőkönyvében lévő javaslata alapján a *Nyilatkozz* témában videómunka kiválasztására meghirdetett Pályázatra benyújtott munkák megvitatására, értékelésére és rangsorolására vonatkozóan, az újvidéki székhelyű A Civil Társadalom Oktatási, Együttműködési, Érvényesítési és Támogatási Fórum (a továbbiakban: FESAP) Igazgatóbizottságának elnöke

**Határozatot**

hoz

***Nyilatkozz* témában videómunka kiválasztására meghirdetett Pályázat által díjazásban részesülő munkákról**

**I.**

A 2022. február 9-én meghirdetett, 128-90-131/2022-05-ös számú, a *Multikulturalizmus egy kattintásra* elnevezésű alprojekt társfinanszírozására meghirdetett Pályázat alapján, amely 2022. február 9-én közzétételre került Vajdaság AT 8/2022-es számú Hivatalos Lapjában, valamint a *Nyilatkozz* témában videómunka kiválasztására meghirdetett Pályázat alapján, amely 2022. szeptember 13-án közzétételre került a FESAP és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) honlapján, a Bizottság az idejében beérkező és érvényes kérelmek elbírálását követően, 2022. október 18-án elfogadta a 42/2022-es számú Jegyzőkönyvét és a következő díjazásban részesülő munkák ranglistáját határozta meg:

|  |  |  |  |  |  |  |
| --- | --- | --- | --- | --- | --- | --- |
| Rangsorolási sorszám | A tanuló utó- és családneve | Helység | Pontok száma | A munka címe | Iskola | Díj |
| 1. | Világos Balázs | Ada | 15 | *Nyilatkozz* | Műszaki Iskola  Ada | Mobiltelefon: Samsung Galaxy A52, 128GB Awersome blue és Kingston KC-U2G64 USB-flash-tároló 64GB Data traveler Exodia 32 fehér |
| 2. | Faragó Szabolcs | Temerin | 10 | *Nyilatkozz* | Bolyai Tehetséggondozó Gimnázium és Kollégium  Zenta | Hangszóró: BLAUPUNKT PA 10 és Kingston KC-U2G64 USB-flash-tároló 64GB Data traveler Exodia 32 fehér |
| 3. | Vesna Vonić | Verbász | 5 | *Nyilatkozz* | Július 4-e Szakközépiskola Verbász | Gamer komplett: WS GC-4102 Comanche Combo 4in 1, Microlab M300U hangszórók 2.1 38W RMS és Kingston KC-U2G64 USB-flash-tároló 64GB Data traveler Exodia 32 fehér |

**II.**

A munkák kiválasztásáról szóló határozat közzétételre kerül a FESAP és a Titkárság hivatalos honlapján.

**III.**

A jelen határozat végleges.

**Indokolás**

A Vajdaság AT 2022. évi költségvetéséről szóló tartományi képviselőházi rendelet (Vajdaság AT Hivatalos Lapja, 54/2021., 7/2022., 37/2022. szám – pótköltségvetés) 11. szakasza alapján, figyelemmel a 23. és 25. szakaszokra, továbbá A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) 7. szakasza alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság 2022. február 9-én meghirdette a 128-90-131/2022-05-ös számú Pályázatát a *Multikulturalizmus egy kattintásra* elnevezésű alprojekt társfinanszírozására. A Pályázat a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság támogatási eszközeinek a bejegyzett jogi személyek (egyesületek, társulatok és más Vajdaság Autonóm Tartomány területén székhellyel rendelkező alanyok) részére történő odaítélése céljából került kiírásra, éspedig a Vajdaság autonóm tartományi általános és középiskolások részére nyolc versenypályázat megszervezésére a multikulturalizmus, a tolerancia, valamint Vajdaság etnikai sokszínűsége és a nemzeti kisebbségek – nemzeti közösségek kulturális identitásának megőrzése és népszerűsítése területén.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) által meghatározásra kerülnek a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök rendeltetése és odaítélésük módja, valamint eljárása.

Az említett költségvetési eszközöket Vajdaság AT költségvetésében biztosítják az illetékes nemzeti kisebbségi – nemzeti közösségi tartományi közigazgatási szerv külön költségvetési rovatrendje alatt.

A Tartományi Titkárság nemzeti kisebbségek – nemzeti közösségek helyzetének előmozdítására irányuló költségvetési eszközeinek odaítélésére a Vajdaság Autonóm Tartomány területén bejegyzett székhellyel rendelkező nemzeti kisebbségek – nemzeti közösségek egyesületei, alapjai és alapítványai jogosultak.

A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/14. és 54/14. szám – más jogszabály, 37/2016., 29/2017., 24/2019., 66/2020. és 38/2021. szám) 15. szakasza meghatározza, hogy a Szerb Köztársaság törvényeinek, más jogszabályainak és általános jogi aktusainak, továbbá a Tartományi Kormány és Képviselőház jogszabályainak végrehajtása céljából, a tartományi közigazgatási szervek, ha arra felhatalmazással rendelkeznek, jogszabályokat és egyedi jogi aktusokat hoznak meg, az említett rendelet 16. szakaszának 5. bekezdése pedig megállapítja, hogy az egyedi ügyekben a döntés határozat formájában valósul meg, a jogszabályokkal összhangban. A 24. szakasz 2. bekezdésével összhangban a tartományi titkár a tartományi titkárságot képviseli, megszervezi és biztosítja a teendők hatékony elvégzését, felhatalmazásának megfelelően jogi aktusokat hoz, a Titkárság hatáskörébe tartozó összetett tevékenységek ellátása céljából bizottságokat és munkacsoportokat létesít, valamint dönt a foglalkoztatottak jogairól, kötelezettségeiről és felelősségükről. A 37. szakasz 5. bekezdése megállapítja, hogy a Tartományi Oktatási, Közigazgatási és Nemzeti Kisebbségi – Nemzeti Közösségi Titkárság, a törvénnyel összhangban, tartományi közigazgatási teendőket lát el a Képviselőház vagy a Tartományi Kormány részére készülő olyan aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez, gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára, anyagi eszközöket biztosítanak a nemzeti kisebbségek – nemzeti közösségek tanácsai, a nemzeti kisebbségek – nemzeti közösségek egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez – nemzeti közösségekhez tartozók jogai érvényesítésének előmozdítására.

A *Multikulturalizmus egy kattintásra* elnevezésű alprojekt társfinanszírozására meghirdetett Pályázat lefolytatását végző Pályázati Bizottság a 2022. március 19-ei keltezésű, 128-90-131/2022- 05-ös számú határozat által került megalakításra. А Bizottság 2022. március 21-én megtartotta ülését és az egyesületek, alapok és alapítványok által benyújtott pályázati kérelmek megvitatását és értékelését követően, meghatározta a beérkezett programok/projektek értékelési és rangsorolási listáját, mely 2022. március 21-én közzétételre került a Tartományi Titkárság hivatalos honlapján. A pályázóknak lehetőségük volt a beérkezett programok/projektek értékelési és rangsorolási listájára vonatkozóan kifogást benyújtaniuk, a lista közzétételétől számított nyolc napos határidőn belül. A kifogás benyújtására meghatározott határidőt követően, a Pályázati Bizottság átadta javaslatát a tartományi titkár számára, annak érdekében, hogy meghozza végleges határozatát a programok/projektek kiválasztására vonatkozóan, melyek részére a *Multikulturalizmus egy kattintásra* elnevezésű alprojekt társfinanszírozására meghirdetett Pályázat által lefolytatott költségvetési eszközök odaítélésre kerülnek.

A tartományi titkár 2022. március 30-án határozatot hozott a *Multikulturalizmus egy kattintásra* elnevezésű alprojekt társfinanszírozására vonatkozó Pályázat szerinti költségvetési eszközök odaítéléséről, amely által a *Multikulturalizmus egy kattintásra* elnevezésű alprojekt társfinanszírozására vonatkozó Pályázat alapján 700.000,00 dinár odaítélésre kerül az **újvidéki székhelyű Civil Társadalom Oktatási, Együttműködési, Érvényesítési és Támogatási Fóruma – FESAP részére.** A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) 11. szakaszának 3. bekezdése előirányozza, hogy a tartományi oktatási, közigazgatási és nemzeti kisebbségi – nemzeti közösségi titkár határozata végleges. A Titkárság és a FESAP 2022. április 4-én megkötötték az eszközök odaítéléséről szóló, 128-90-1070/2022-05-ös számú szerződésüket. A Pályázat rendelkezései, az említett határozat és az eszközök odaítéléséről kötött szerződés alapján, a FESAP 2022. szeptember 13-án meghirdette Pályázatát videómunka kiválasztására *Nyilatkozz* témában, amelyre a pályázati munkákat 2022. szeptember 30-ig lehetett benyújtani. A pályázati kérelmek benyújtására vonatkozó határidőt követően, a Pályázati Bizottság 2022. október 18-án megtartotta ülését, amelyen megvitatta, értékelte és rangsorolta az említett Pályázatra beérkező munkákat, és a 2022. október 18-ai keltezésű, 42/2022-es számú Jegyzőkönyvében meghatározta javaslatát a *Nyilatkozz* témában benyújtott videómunka kiválasztására vonatkozó határozat meghozatalát illetően.

A fentiekkel összhangban, a FESAP Igazgatóbizottságának elnöke teljes mértékben elfogadta a díjazásban részesülő munkák listájára vonatkozó javaslatot és meghozta a rendelkező részben foglalt határozatát.

A határozat közzétételre kerül a FESAP honlapján és továbbításra kerül a Titkárság részére, a Titkárság honlapján való közzététel céljából.

A határozatot megküldeni:

1. Titkárságnak,
2. Levéltárnak.

dr. Kabók Ida

A FESAP Igazgatóbizottságának elnöke